**Dr. Horváth- Dr. Jakab Ügyvédi Iroda Adatkezelési Szabályzata**

[I. Szabályzat célja, hatálya 2](#_Toc431820712)

[I.1. Adatkezelési Szabályzat célja 2](#_Toc431820713)

[I.2. Szabályzat hatálya 2](#_Toc431820714)

[II. Jogszabályi hivatkozás, szabályzat kapcsolata az Iroda egyéb belső szabályzatokkal 2](#_Toc431820715)

[III. Értelmező rendelkezések 2](#_Toc431820716)

[IV. Adatvédelem 3](#_Toc431820717)

[IV.1. Adatkezelés elvei, szabályai 3](#_Toc431820718)

[IV.2. Érintettek jogai 3](#_Toc431820719)

[V. Adatbiztonság 4](#_Toc431820720)

[VI. Titoktartási kötelezettség 4](#_Toc431820721)

[VII. Jogellenes adatkezelés következményei 5](#_Toc431820722)

[VI.1. Nemzeti Adatvédelmi és Információszabadság Hatóság előtti eljárás 5](#_Toc431820723)

[VI.2. Bírósági jogérvényesítés 5](#_Toc431820724)

[VIII. Belső adatvédelmi felelős 5](#_Toc431820725)

[IX. Záró rendelkezések 5](#_Toc431820726)

**Dr. Horváth- Dr. Jakab Ügyvédi Iroda Adatkezelési Szabályzata**

1. Szabályzat célja, hatálya

I.1. Adatkezelési Szabályzat célja

E szabályzat célja, hogy a Dr. Horváth- Dr. Jakab Ügyvédi Irodánál, mint Adatkezelőnél zajló adatkezelés tiszteletben tartsa a természetes személyek magánszféráját. Továbbá, hogy az adatkezelés megfeleljen az információs önrendelkezés alkotmányos alapelvének és, hogy ne történjen visszaélés az Adatkezelő birtokába jutott szenzitív információk tekintetében.

I.2. Szabályzat hatálya

E szabályzat hatálya kiterjed a Dr. Horváth- Dr. Jakab Ügyvédi Irodára, az Iroda egységei közötti információáramlásra. A Szabályzat tárgyi hatálya kiterjed az Irodánál kezelt valamennyi személyes adatra, függetlenül azok megjelenési formájától, illetve fellelési helyétől. Jelen szabályzat alkalmazandó az adatkezelés összes fázisára. E szabályzat személyi hatálya kiterjed az Iroda valamennyi alkalmazottjára.

1. Jogszabályi hivatkozás, szabályzat kapcsolata az Iroda egyéb belső szabályzatokkal

II.1. A Szabályzat megalkotására az információs önrendelkezési jogról és az információszabadságról szóló 2011. évi CXII. számú törvény (továbbiakban: Infotv.) alapján került sor.

II.2. E Szabályzat az Iroda Követeléskezelési Szabályzatához kapcsolódóan került megalkotásra.

1. Értelmező rendelkezések

Az Infotv. 3. § 2. pontjában meghatározottak szerint „személyes adat: az érintettel kapcsolatba hozható adat – különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés.”

Az Infotv. 3. § 7. pontjában foglaltak szerint „hozzájárulás: az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok – teljes körű vagy egyes műveletekre kiterjedő – kezeléséhez.”

Az Infotv. 3. § 9. pontja kimondja, hogy „adatkezelő: az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja.”

Az Infotv. 3. § 10. pontja kimondja, hogy „adatkezelés: az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang vagy képfelvétel készítése

Az Infotv 3. § 22. pontja értelmében „harmadik személy: olyan természetes vagy jogi személy, illetve jogi személyiséggel nem rendelkező szervezet, aki vagy amely nem azonos az érintettel, az adatkezelővel vagy az adatfeldolgozóval.

1. Adatvédelem

IV.1. Adatkezelés elvei, szabályai

1.Személyes adat kizárólag meghatározott célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie.

2. Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető.

3. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. Az érintettel akkor helyreállítható a kapcsolat, ha az adatkezelő rendelkezik azokkal a technikai feltételekkel, amelyek a helyreállításhoz szükségesek.

4. Az adatkezelés során biztosítani kell az adatok pontosságát, teljességét és - ha az adatkezelés céljára tekintettel szükséges - naprakészségét, valamint azt, hogy az érintettet csak az adatkezelés céljához szükséges ideig lehessen azonosítani.

5. Adatkezelést Irodánk csak akkor végez, ha

a) ahhoz az érintett hozzájárul, vagy

b) azt törvény vagy – törvény felhatalmazása alapján, az abban meghatározott körben – helyi önkormányzat rendelete közérdeken alapuló célból elrendeli (a továbbiakban: kötelező adatkezelés).

6. Személyes adat kezelhető akkor is, ha az érintett hozzájárulásának beszerzése lehetetlen vagy aránytalan költséggel járna, és a személyes adat kezelése

a) az adatkezelőre vonatkozó jogi kötelezettség teljesítése céljából szükséges, vagy

b) az adatkezelő vagy harmadik személy jogos érdekének érvényesítése céljából szükséges, és ezen érdek érvényesítése a személyes adatok védelméhez fűződő jog korlátozásával arányban áll.

7. Ha a hozzájáruláson alapuló adatkezelés célja az adatkezelővel írásban kötött szerződés végrehajtása, a szerződésnek tartalmaznia kell minden olyan információt, amelyet a személyes adatok kezelése szempontjából - e törvény alapján - az érintettnek ismernie kell, így különösen a kezelendő adatok meghatározását, az adatkezelés időtartamát, a felhasználás célját, az adatok továbbításának tényét, címzettjeit, adatfeldolgozó igénybevételének tényét. A szerződésnek félreérthetetlen módon tartalmaznia kell, hogy az érintett aláírásával hozzájárul adatainak a szerződésben meghatározottak szerinti kezeléséhez.

IV.2. Érintettek jogai

1. Az érintettel az adatkezelés megkezdése előtt közölni kell, hogy az adatkezelés hozzájáruláson alapul vagy kötelező.

2. Az érintettet az adatkezelés megkezdése előtt egyértelműen és részletesen tájékoztatni kell az adatai kezelésével kapcsolatos minden tényről, különösen az adatkezelés céljáról és jogalapjáról, az adatkezelésre és az adatfeldolgozásra jogosult személyéről, az adatkezelés időtartamáról, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira és jogorvoslati lehetőségeire is.

3. Az érintett kérelmezheti az adatkezelőnél

a) tájékoztatását személyes adatai kezeléséről,

b) személyes adatainak helyesbítését, valamint

c) személyes adatainak - a kötelező adatkezelés kivételével - törlését vagy zárolását.

4. Az érintett tiltakozhat személyes adatának kezelése ellen,

a) ha a személyes adatok kezelése vagy továbbítása kizárólag az adatkezelőre vonatkozó jogi kötelezettség teljesítéséhez vagy az adatkezelő, adatátvevő vagy harmadik személy jogos érdekének érvényesítéséhez szükséges, kivéve kötelező adatkezelés esetén;

b) ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik; valamint

c) törvényben meghatározott egyéb esetben.

5. Az adatkezelő a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja.

1. Adatbiztonság

1. Az adatkezelő köteles az adatkezelési műveleteket úgy megtervezni és végrehajtani, hogy biztosítsa az érintettek magánszférájának védelmét.

2. Az Adatkezelő gondoskodik az adatok biztonságáról, megteszi azokat a technikai és szervezési intézkedéseket és kialakítja azokat az eljárási szabályokat, amelyek az Infotv. érvényre juttatásához szükségesek

3. Az adatokat Irodánk védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

4. Irodánk olyan eszközöket alkalmaz helyiségeiben, melyekkel az adatok fizikai védelme megvalósítható.

5. Irodánk biztosítja, hogy az érintett adatokba kizárólag a feladat ellátásában közreműködő alkalmazottak nyerjenek betekintést. Valamint Irodánk rendelkezik megfelelő védelemmel az egyes számítógépek illetve a számítógépes hálózat egészére vonatkozóan.

1. Titoktartási kötelezettség

1. A Dr. Horváth- Dr. Jakab Ügyvédi Iroda alkalmazottai vállalják, hogy a feladatvégzésük során tudomásukra jutott személyes adatokat időbeli korlátozás nélkül megőrzik. A munkavállalók kötelezettséget vállalnak arra, hogy az érintett adatokat kizárólag feladataik teljesítése során használják fel, illetve harmadik személyeknek nem adják ki azokat.

1. Jogellenes adatkezelés következményei

VI.1. Nemzeti Adatvédelmi és Információszabadság Hatóság előtti eljárás

1. A Hatóságnál bejelentéssel bárki vizsgálatot kezdeményezhet arra hivatkozással, hogy személyes adatok kezelésével, illetve a közérdekű adatok vagy a közérdekből nyilvános adatok megismeréséhez fűződő jogok gyakorlásával kapcsolatban jogsérelem következett be, vagy annak közvetlen veszélye fennáll.

2. A Hatóság a bejelentés alapján lefolytatott vizsgálatról jelentést készíthet, ha az ügyben a Hatóság által hatósági eljárás vagy bírósági eljárás megindítására nem került sor.

3. A személyes adatok védelméhez való jog érvényesülése érdekében a Hatóság adatvédelmi hatósági eljárást indíthat, illetve indít. Az eljárás hatósági határozattal járul.

VI.2. Bírósági jogérvényesítés

1. Az érintett a jogainak megsértése esetén az adatkezelő ellen bírósághoz fordulhat.

1. Belső adatvédelmi felelős

1. Irodánk e Szabályzat és a vonatkozó jogszabályok betartása érdekében belső adatvédelmi felelőst nevez ki.

2. A belső adatvédelmi felelős

*a)* közreműködik, illetve segítséget nyújt az adatkezeléssel összefüggő döntések meghozatalában, valamint az érintettek jogainak biztosításában;

*b)* ellenőrzi e törvény és az adatkezelésre vonatkozó más jogszabályok, valamint a belső adatvédelmi és adatbiztonsági szabályzatok rendelkezéseinek és az adatbiztonsági követelményeknek a megtartását;

*c)* kivizsgálja a hozzá érkezett bejelentéseket, jogosulatlan adatkezelés észlelése esetén annak megszüntetésére hívja fel az adatkezelőt vagy az adatfeldolgozót;

*d)* elkészíti a belső adatvédelmi és adatbiztonsági szabályzatot;

*e)* vezeti a belső adatvédelmi nyilvántartást;

*f)* gondoskodik az adatvédelmi ismeretek oktatásáról.

1. Záró rendelkezések

E Szabályzat 2012. október 2-án lép hatályba.

Kelt: Budapest, 2012. október 1.

 Dr. Horváth- Dr. Jakab Ügyvédi Iroda

 Dr. Jakab Sándor ügyvéd